| *Anser* |
| --- |
| *Anser fabalis* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | Anserinae |
| Xénero: | ***Anser***Brisson, 1760  |

 |
| Especies |
| * *Véxase o texto*
 |

***Anser*** é un xénero de aves anseriformes da familia dos anátidos e subfamilia dos anserinos coñecidos vulgarmente como **gansos** (aínda que hai outros gansos que pertencen a outros xéneros, como o ganso de Exipto, do xénero *Alopochen*, e varias especies do xénero *Branta*).

De dúas das súas especies, *Anser anser* e *Anser cygnoides*, derivan varias razas domésticas.

Especies
--------

O xénero *Anser* inclúe, segundo Peterson, 11 especies e diversas subespecies:

* *Anser albifrons*
* *Anser anser*
* *Anser brachyrhynchus*
* *Anser cygnoides*
* *Anser erythropus*
* *Anser fabalis*
* *Anser indicus*
* *Anser serrirostris*
* *Anser caerulescens*
* *Anser canagicus*
* *Anser rossii*

Pero outros autores consideran só as sete primeiras arriba indicadas, mentres que as tres últimas considéranas como pertencentes ao xénero *Chen*, e non consideran como especie a *Anser serrirostris* Swinhoe, 1871, que sería unha subespecie de *Anser fabalis*.

Gansos domésticos
-----------------

Ganso doméstico.
Grupo de gansos domésticos, un deles un *ganso de Guinea*, e os outros, híbridos.
A domesticación dos gansos data da antigüidade. Hai evidencias arqueolóxicas de que tal proceso comezou no Antigo Exipto hai uns 5 000 anos.

Os gansos domésticos de hoxe día descenden todos de dúas especies: as razas do oeste de Europa, do ganso bravo (*Anser anser*), e as razas asiáticas do ganso cisnoide ou ganso chinés (*Anser cygnoides*).

Estes dous parentes salvaxes dos gansos domésticos son orixinarios das zonas temperadas do hemisferio norte. O ganso bravo, o máis meridional dos gansos que se reproducen en Europa, conservouse polo ser humano desde a época do neolítico. É o antepasado da maior parte das razas europeas de gansos.

O ganso cisnoide é orixinario da China e Mongolia. A pesar que foi domesticado hai uns 3 000 anos, en estado salvaxe segue a ser unha das especies de aves acuáticas subárticas menos estudadas.

A diferenza das galiñas, os gansos teñen a gran vantaxe de poderen ser criados unicamente a partir de proteínas procedentes das herbas. Os gansos teñen tendencia a consumir máis alimento do que necesitan, tendencia que foi explotada durante longo tempo tanto para a súa engorda como para facelos demasiado pesados para voaren.

Debido a que os gansos domesticados se reproducen libremente cos individuos salvaxes cando se encontran, a domesticación non resultou na creación de razas diferenciadas.

O ganso chinés pode ser facilmente distinguíbel do europeo pola presenza dunha protuberancia na base do peteiro, aínda que os híbridos entre ambas as especies poden presentar unha gradación para a presenza e o tamaño da protuberancia.

Os gansos domésticos foron seleccionados para ter un maior tamaño corporal que os seus parentes silvestres. Así, o ganso doméstico pode pesar até 10 kg, mentres que os silvestres chegan só até os 3,5 ou 4,1 kg, segundo as especies. Este incremento no tamaño corporal afectou tamén á estrutura xeral do corpo, de modo tal que mentres que os gansos salvaxes teñen unha postura horizontal do tronco e o extremo posterior delgado, os gansos domésticos —ao depositaren gran cantidade de graxa cara á cola— presentan un extremo posterior máis gordo e pesado, o que os obriga a ter unha postura máis vertical. Ademais, esta característica tamén impide que os gansos domésticos poidan voar.

Durante a domesticación tamén foron seleccionados para que incrementaran a súa fecundidade. De feito, as femias dos gansos domésticos poñen até 160 ovos por ano, mentres que as especies de ganso silvestre só poñen de 5 a 12.

Os cambios na cor da plumaxe, porén, foron variábeis. Algúns foron seleccionados para perder os tons castaño escuro característicos ds ave silvestre, o que deu como resultado animais completamente cubertos de plumas brancas (como o da fotografía arriba). Outros reteñen unha cor da plumaxe similar á das especies orixinais, como o ganso de Tolousse.

**Comparación entre os gansos silvestres e os domésticos**

| *Anser cygnoides* | *Anser anser* |
| --- | --- |
| Ganso salvaxe | Ganso chinés | Ganso salvaxe | Ganso doméstico |
|  |  |  |  |
| Postura horizontalcoa parte posterior delgada | Postura verticalcoa parte posterior grosae unha carúncula na base do bico |  | Tronco menos fino, e coxas grosas |

Notas
-----

1. ↑  SIIT
2. ↑  Peterson, A. P. Zoonomen. Zoological Nomenclature Resource - Anseriformes
3. ↑  xénero *Chen* Boie, 1822 en SIIT *(en inglés)*
4. ↑  *Anseriformes* Arquivado 15 de outubro de 2013 en Wayback Machine. en IOC World Bird List.
5. 1 2 3  Hugo, S. (sen data): Geese: the underestimated species. FAO.
6. ↑  Beate D. Scherf (ed.) (1997): Aves. Lista Mundial de Vigilancia para la Diversidad de los Animales Domésticos. (2ª ed.). FAO.
7. ↑  Buckland, R. & Guy, G. (2002): *Goose Production*. Chapter 1: Origins and Breeds of Domestic Geese. FAO.
8. 1 2 3  Carboneras, C. del Hoyo, J. Elliott, A. & Sargatal, J. eds. *Handbook of Birds of the World* Vol. 1: 581. Lynx Edicions, Barcelona. ISBN 84-87334-10-5

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Anser*** |

|  |  |
| --- | --- |
|  | Wikispecies posúe unha páxina sobre:  ***Anser*** |

### Bibliografía

* Carboneras, Carles; del Hoyo, Josep; Elliot, Andrew & Sargatal, Jordi (1992): *Family Anatidae (Ducks, Geese and Swans)* Handbook of the Birds of the World. Volume 1. Barcelona (España):Lynx Edicions. ISBN 84-87334-10-5.

### Outros artigos

* Anseriformes
* Anátidos
* Anatinos

### Ligazóns externas

* *Anser* en SIIT. Catalogue of Life: 25 de xuño de 2013. *(en inglés)*
* *Anser* en Fauna Europaea. *(en inglés)*
* *Anser* en Animal Diversity Web. *(en inglés)*
* *Anser* en NCBI. *(en inglés)*

|  |  |
| --- | --- |
| Control de autoridades | 
* Wd: Q183361
* BRE: 1936592
* EBID: ID
* MAG: 2781464474
* NKC: ph1007187

 |

|  |  |
| --- | --- |
| Identificadores taxonómicos | 
* ADW: Anser
* Dyntaxa: 1001443
* EOL: 45510524
* EPPO: 1ANSEG
* FE: 96473
* FE-New: ID
* Fossilworks: 83424
* GBIF: 2498016
* iNaturalist: 7006
* IRMNG: 1008151
* ITIS: 175019
* NBN: NBNSYS0000188665
* NCBI: 8842
* Soortenregister: 139884
* uBio: 6847696
* WoRMS: 159158

 |

|  |  |
| --- | --- |
| Identificadores | 
* UMLS: C0017225

 |